Erhvervsminister Simon Kollerup (S) oplyser på sin Facebook-side, at han er sygemeldt 'nogle uger' med mavesår. Den nordjyske erhvervsminister oplevede 'maveonde' inden jul. Det viste sig senere at være mavesår. - Efter anbefaling fra min læge vil jeg være sygemeldt nogle uger endnu. Det er frustrerende (virkelig!) for jeg brænder for at komme tilbage og fortsætte arbejdet med mine kolleger fra alle partier i Folketinget. Men sådan må det desværre være, skriver Simon Kollerup på Facebook. Erhvervsministeriet overlades midlertidigt til klima-, energi- og forsyningsminister Dan Jørgensen (S), mens de igangværende forhandlinger om kompensation til minkavlerne overtages af skatteminister Morten Bødskov, der er fungerende finansminister, da Nicolai Wammen er på barsel. Video: TV Midtvest har fulgt Simon Kollerup (S) gennem hans første år som minister.

Referat:
Erhvervsminister Simon Kollerup sygemeldes med mavesår 'nogle uger'.